**Πληροφορική**

Ο κλάδος της πληροφορικής προσφέρει ένα μεγάλο εύρος δυνατοτήτων επαγγελματικής αποκατάστασης. Στα χρόνια της κρίσης -όπως και οι υπόλοιποι κλάδοι της οικονομίας- δέχτηκε ισχυρό πλήγμα με αποτέλεσμα τη συρρίκνωση του κύκλου εργασιών των εταιριών πληροφορικής και τη μείωση της απασχόλησης. Ωστόσο η δυνατότητα διεθνοποίησης της παραγωγής προσέφερε διέξοδο στη βιωσιμότητα του κλάδου και στις μελλοντικές προοπτικές ανάκαμψης.

Το βασικό ερώτημα όμως, που αφορά το μέλλον, είναι το πώς αναμένεται να μεταβληθεί η απασχόληση στον κλάδο της πληροφορικής στην ελληνική οικονομία μέχρι το 2020. Ενδεικτικά είναι τα αποτελέσματα για την εξέλιξη βασικών επαγγελμάτων του κλάδου της πληροφορικής στον Πίνακα 1.

**Πίνακας 1.** Εξέλιξη στην απασχόληση βασικών επαγγελμάτων του κλάδου της πληροφορικής

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Σχεδιαστές και αναλυτές λογισμικού και εφαρμογών** | 16.512 | 15.721 | 15.501 | 15.863 | 16.045 | 16.324 | 16.479 | 16.615 | 16.873 |
| **Επαγγελματίες βάσεων δεδομένων και δικτύων** | 1.941 | 1.874 | 1.836 | 1.865 | 1.872 | 1.894 | 1.901 | 1.908 | 1.930 |

**Πηγή:** Petrakis P.E. (Ed.) (2014)The Rebirth of the Greek Labor Market. Building Toward 2020. After the Global Financial Meltdown, Palgrave McMillan. Για περισσότερες πληροφορίες πατήστε [εδώ](http://indeepanalysis.gr/prooptikes-apasxolishs-sthn-ellhnikh-oikonomia-mexri-to-2020).

Το επάγγελμα των σχεδιαστών και αναλυτών λογισμικού και εφαρμογών μετά τη σημαντική μείωση που κατέγραψε από το 2012 μέχρι το 2014 φαίνεται να ανακάμπτει μετά το 2015. Είναι χαρακτηριστική η αύξηση της τάξης του 6,36% την περίοδο 2015-2020. Για την ίδια περίοδο ευνοϊκές είναι οι προοπτικές –αν και όχι στον ίδιο βαθμό με τους σχεδιαστές και αναλυτές λογισμικού και εφαρμογών- για τους επαγγελματίες βάσεων δεδομένων και δικτύων (3,48%).Ωστόσο, η ανάκαμψη του παρατηρείται μετά το 2015 δεν είναι ικανή ώστε ο κλάδος να μπορέσει να ξεπεράσει τα επίπεδα απασχόλησης του 2012.